

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL FINANSAVIMO SKYRIMO PROJEKTUI NR. 02.3.1-CPVA-V-529-01-0018 „IŠMANIŲJŲ ELEKTRONINIŲ KASOS APARATŲ POSISTEMIO (I.EKA) SUKŪRIMAS“**

2018 m. gegužės 22 d. Nr. 3-246

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 6.2.11 papunkčiu ir Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 153 ir 154 punktais, atsižvelgdamas į 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.3.1-CPVA-V-529 priemonės „Pažangių elektroninių paslaugų kūrimas“ projektų finansavimo sąlygų aprašo Nr. 1, patvirtinto Lietuvos Respublikos susisiekimo ministro 2015 m. lapkričio 18 d. įsakymu Nr. 3-473(1.5 E) „Dėl 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.3.1-CPVA-V-529 priemonės „Pažangių elektroninių paslaugų kūrimas“ projektų finansavimo sąlygų aprašo Nr. 1 patvirtinimo“, 60 punktą, 2014–2020 metų Europos Sąjungos fondų investicijų veiksmų programos įgyvendinimo priemonės 02.3.1-CPVA-V-529 „Pažangių elektroninių paslaugų kūrimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašą Nr. 1, patvirtintą Lietuvos Respublikos susisiekimo ministro 2016 m. sausio 28 d. įsakymu Nr. 3-24 „Dėl 2014–2020 metų Europos Sąjungos fondų investicijų veiksmų programos įgyvendinimo priemonės 02.3.1-CPVA-V-529 „Pažangių elektroninių paslaugų kūrimas“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo Nr. 1 patvirtinimo“, ir VšĮ Centrinės projektų valdymo agentūros 2018 m. gegužės 11 d. projektų tinkamumo finansuoti vertinimo ataskaitą Nr. 1:

1. S k i r i u šio įsakymo priede nurodytam projektui nustatyto dydžio finansavimą iš Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.3.1-CPVA-V-529 priemonės „Pažangių elektroninių paslaugų kūrimas“ konkrečiam uždaviniui 2.3.1 „Padidinti elektroninių viešųjų ir administracinių paslaugų prieinamumą ir kokybę“ įgyvendinti valstybės biudžete Lietuvos Respublikos susisiekimo ministerijai pagal programos „Informacinės visuomenės plėtra“ (programos kodas 02.001) priemonę „Europos Sąjungos ir bendrojo finansavimo 2014–2020 m. laikotarpio lėšos“ (programos priemonės kodas 02.001.01.02.02); finansavimo šaltiniai 1.3.2.7.1 („2014−2020 m. ES struktūrinė parama“) ir 1.2.2.7.1 („2014−2020 m. ES struktūrinės paramos bendrojo finansavimo lėšos); išlaidų klasifikacija pagal valstybės funkcijas 4.6.1.1 („Ryšių valdymas ir kontrolė“); ekonominė klasifikacija 2.9.2.2.1.02 („Pervedamos Europos Sąjungos, kitos tarptautinės finansinės paramos ir bendrojo finansavimo lėšos investicijoms kitiems valdžios sektoriaus subjektams“) numatytų lėšų.

2. Informuoju, kad šis sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

Susisiekimo ministras Rokas Masiulis

Lietuvos Respublikos susisiekimo ministro

2018 m. gegužės 22 d. įsakymo Nr. 3-246

priedas

**FINANSUOJAMAS PROJEKTAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil. Nr.** | **Paraiškos kodas** | **Pareiškėjo pavadinimas** | **Pareiškėjo juridinio asmens kodas** | **Projekto pavadinimas** | **Projekto partneriai** | **Projektui skiriamos finansavimo lėšos:** | | | | |
| **iš viso** – **iki,**  **Eur** | **iš jų valstybės pagalba iki, Eur** | **iš jų *de minimis* pagalba iki, Eur** | **iš jų:** | |
| **Europos Sąjungos struktūrinių fondų lėšos iki, Eur** | **Lietuvos Respublikos valstybės biudžeto lėšos iki, Eur** |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 1. | 02.3.1-CPVA-V-529-01-0018 | Valstybinė mokesčių inspekcija prie Lietuvos Respublikos finansų ministerijos | 188659752 | Išmaniųjų elektroninių kasos aparatų posistemio (i.EKA) sukūrimas | Įgyvendinamas be partnerių | 4 014 288,06 | 0,00 | 0,00 | 3 412 144,85 | 602 143,21 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_